ოჰაუ
ოჰაუ — მყინვარული ტბა მაკენზის აუზში, ახალ ზელანდიის, სამხრეთ კუნძულზე. იკვებება მდინარე ჰოპკინზისა და დობსონის წყლით, რომლებიც სათავეს სამხრეთ ალპებში იღებენ. გაედინება მდინარე ოჰაუ, რომელიც შემდეგ უაიტაკის ერწყმის. ოჰაუ ყველაზე პატარაა უდიდესია მაკენზის აუზში მდებარე სამ პარალელურ ტბას შორის. დანარჩენი ორი ტბაა ტეკაპო და პუკაკი. ფართობი 60 კმ²-ს შეადგენს. ტბის სამხრეთ-დასავლეთ ნაპირის სიახლოვეს მდებარეობს ოჰაუს სათხილამურო კურორტი. ტბაზე გაივლის ტრადიციული საზღვარი ოტაგოსა და კენტერბერის რეგიონებს შორის. ოფიციალურად მიეკუთვნება კენტერბერის რეგიონს.